《兰亭》
清代·陈广宁

兰渚山深渺烟树，旧是越王种兰处。孤亭耸峙寒云中，内史幽踪曾暂住。

忆昔永和修禊年，交游一一皆词仙。孙李许支并杰出，青山亦乐多名贤。

修竹茂林殊自好，回头往事伤怀抱。觞咏于今无一人，春风空发亭边草。

吁嗟乎，昔贤已去不可留，亭虚水曲徒悠悠。胜举欲嗣二千载，眼前争得逢名流。

令人凭吊空增愁。

作者简介：（?—1814）清浙江山阴人，字靖侯，号默斋。初袭云骑尉世职，官至云南腾越镇总兵。有《寿雪山房诗稿》。